CELEX: 31982L0475
Language: mt
Date: 1982-06-23 00:00:00
Title: Id-Direttiva Tal-Kummissjoni tat-23 ta’ Ġunju 1982 li telenka l-kategoriji ta’ ingredjenti li jistgħu jintużaw għall-iskopijiet ta’ l-ittikkettjar ta’ għalf kompost għall-annimali domestiċi

Avviż Legali Importanti

|

31982L0475

Official Journal L 213 , 21/07/1982 P. 0027 - 0028 Finnish special edition: Chapter 3 Volume 15 P. 0105  Spanish special edition: Chapter 03 Volume 25 P. 0318  Swedish special edition: Chapter 3 Volume 15 P. 0105  Portuguese special edition Chapter 03 Volume 25 P. 0318 

		Id-Direttiva tal-Kummissjonitat-23 ta’ Ġunju 1982li telenka l-kategoriji ta’ ingredjenti li jistgħu jintużaw għall-iskopijiet ta’ l-ittikkettjar ta’ għalf kompost għall-annimali domestiċi(82/475/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jwaqqaf il-Komunità Ekonomika Ewropea,Wara li kkunsidrat id -Direttiva tal-Kunsill 79/373/KEE tat-2 ta’ April 1979 dwar il-marketing ta’ għalf kompost [1], kif emendata l-aħħar mid-Direttiva 80/695/KEE [2], u b’mod partikolari Artikolu 10(b) tagħha,Billi d-Direttiva hawn fuq imsemmija tistipula li l-Istati Membri jistgħu jeħtieġu jew jippermettu li l-ingredjenti użati fil-manifattura ta’ għalf kompost jiġu ddikjarati; billi, waqt li l-adozzjoni ta’ disposizjonijiet Komunitarji tkun għadha pendenti, l-Istati membri jistgħu jippermettu li d-dikjarazzjoni ta’ ingredjenti tiġi sostitwita b’dikjarazzjoni ta’ kategoriji li jinkludu diversi ingredjenti;Billi d-dispożizzjonijiet nazzjonali ta’ xi Stati Membri jippermettu t-tqassim ta’ ingredjenti f’kategoriji differenti; billi għalhekk għandhom jiġu stipulati dispożizzjonijiet identiċi dwar l-ittikkettjar sabiex jiġi ffaċilitat il-kummerċ bejn Stati Membri;Billi dawn ir-regoli għandhom japplikaw biss għall-għalf kompost għal annimali domestiċi;Billi r-regoli li għandhom x’jaqsmu ma’ l-ittikkettjar ta’ għalf kompost iridu primarjament jiżguraw li jkun hemm informazzjoni adegwata għall-utenti tal-prodotti;Billi kategorija tista’ tiġi indikata biss meta l-ingredjent jew ingredjenti użati jkunu koperti mid-definizzjoni tal-kategorija partikolari;Billi, b’analoġija mad-dispożizzjonijiet stipulati għad-dikjarazzjoni ta’ ingredjenti, il-lista ta’ kategoriji għandha tingħata, skond id-dispożizzjonijiet stipulati mill-Istati Membri, jew billi jiġi indikat l-ammont ta’ kull kategorija presenti jew f’ordni dixxendenti tal-proporzjon tagħhom skond il-piż fl-għalf kompost;Billi, madanakollu, mhuwiex possibbli li wieħed jistabbilixxi kategoriji li jkopru l-ingredjenti kollha ta’ għalf kompost; billi, għalhekk, il-manifattur irid jindika wkoll kull ingredjenti li ma jaqgħux taħt ebda kategorija elenkata fl-Anness;Billi l-miżuri preskritti minn din id-Direttiva huma skond l-opinjoni tal-Kumitat Permanenti dwar l-Għalf tal-Bhejjem,ADOTTAT DIN ID-DIRETTIVA:Artikolu 1Jekk, skond Artikolu 5(7) tad-Direttiva 79/373/KEE, id-dispożizzjonijiet nazzjonali ta’ l-Istati Membri jistipulaw li l-indikazzjoni ta’ ingredjenti tista’ tiġi mibdula b’indikazzjoni ta’ kategoriji li jinkludu diversi ingredjenti, il-kategoriji elenkati fl-Anness biss jistgħu jiġu indikati fuq l-ippakkjar, il-kontenitur jew it-tikketta ta’ l-għalf kompost għall-annimali domestiċi.Artikolu 2L-Istati Membri għandhom idaħħlu fis-seħħ sa mhux iktar tard mill-1 ta’ Jannar 1985 il-liġijiet, regolamenti u dispożizzjonijiet amministrattivi meħtieġa biex jikkonformaw mad-dispożizzjonijiet ta’ din id-Direttiva. Għandhom jgħarrfu bihom lill-Kummissjoni fil-pront.Artikolu 3Din id-Direttiva hija indirizzata lill-Istati Membri.Magħmula fi Brussel, it-23 Ġunju 1982.Għall-KummissjoniPoul DalsagerMembru tal-Kummissjoni[1] ĠU L 86, tas-6.4.1979, p. 30.[2] ĠU L 188, tat-22.7.1980, p. 23.--------------------------------------------------ANNESSKategoriji ta' ingredjenti li jistgħu jiġu indikati minnflok ingredjenti individwaliDeskrizzjoni tal-kategorija | Definizzjoni |1.Laħam u derivattivi mill-annimali | Il-partijiet mlaħħmin kollha ta' annimali ta' l-art ta' demm sħun maqtulin, friski jew ippreservati permezz ta' trattament xieraq, u l-prodotti kollha u d-derivattivi tal-karkassa jew ta' parti mill-karkassa ta' annimali ta' l-art ta' demm sħun |2.Ħalib u derivattivi tal-ħalib | Il-prodotti kollha tal-ħalib, friski jew ippreservati permezz ta' trattament xieraq, u d-derivattivi mill-ipproċessar tagħhom |3.Bajd u derivattivi tal-bajd | Il-prodotti tal-bajd kollha friski jew ippreservati permezz ta' trattament xieraq u d-derivattivi mill-iproċessar tagħhom |4.Żjut u xaħmijiet | Iż-żjut u x-xaħmjiet kollha mill-annimali u mill-ħxejjex |5.Ħmira | Kull tip ta' ħmira, li ċ-ċelloli tagħha jkunu nqatlu u mnixxfa |6.Ħut u derivattivi tal-ħut | Ħut jew partijiet ta' ħut, friski jew ippreservati permezz ta' trattament xieraq, u derivattivi mill-iproċessar tagħhom |7.Ċereali | Kull tip ta' ċereal, minkejja il-presentazzjoni tagħhom, jew prodotti magħmula mill-endosperma illamtata. |8.Ħxejjex. | Kull tip ta' ħxejjex u legumi, friski jew ippreservati permezz ta' trattament xieraq |9.Derivattivi ta' oriġini veġetali | Derivattivi li jirrisultaw mit-trattament ta' prodotti veġetali, b'mod partikolari ċereali, ħxejjex, legumi u żerriegħa taż-żejt |10.Estratti ta' proteina mill-ħxejjex | Il-prodotti kollha ta' oriġini veġetali li fihom il-proteini ġew ikkonċentrati permezz ta' proċess adwegwat b'mod li jkun fihom ta' mill-inqas 50 % proteina mhux raffinata, meta mqabbla mal-materjal niexef, u li jistgħu jiġu ristrutturati (minsuġa) |11.Minerali | Is-sustanzi inorganiċi kollha addattati għall-għalf tal-bhejjem |12.Diversi varjetajiet ta' zokkor | It-tipi kollha ta' zokkor |13.Frott | It-tipi kollha ta' frott, frisk, jew ippreservat permezz ta' trattament xieraq |14.Ġwież | Il-qalba kollha mill-qxur |15.Żerriegħa | It-tipi kollha ta' żerriegħa kif inhuma jew mitħuna |16.Alga | Alga, friska jew ippriservata permezz ta' trattament xieraq |17.Molluski u krustaċi | t-tipi kollha ta' molluski, krustaċi, ħut tal-qoxra, friski jew ippreservati permezz ta' trattament xieraq, u d-derivattivi ta' l-iproċessar tagħhom |18.Insetti | It-tipi kollha ta' insetti u l-istadji ta' l-iżvilupp tagħhom |19.Prodotti ta' l-ifran | Il-prodotti kollha tal-ħobż, kejkijiet, gallettini u għaġin |--------------------------------------------------